b'\n_START_ARTICLE_\nUteko\xc4\x8dinjeni zemeljski plin\n_START_PARAGRAPH_\nUteko\xc4\x8d\xc3\xadnjeni z\xc3\xaameljski pl\xc3\xadn (UZP) je kapljevina in je tr\xc5\xbena oblika zemeljskega plina. \xc4\x8ceprav moramo vzdr\xc5\xbeevati zelo nizko temperaturo je uteko\xc4\x8dinjeni plin primernej\xc5\xa1a oblika za (ladijski) transport in skladi\xc5\xa1\xc4\x8denje kot plin. Uporabljajo se kratice: UZP in angle\xc5\xa1ka: LNG (liquified natural gas)._NEWLINE_Za uteko\xc4\x8dinjanje zemeljskega plina ga je potrebno shladiti pod \xe2\x88\x92161.6\xc2\xb0C (111.55 K), kar je vreli\xc5\xa1\xc4\x8de osnovne sestavine zemeljskega plina, metana._NEWLINE_Glede na vir plina, ki ga uteko\xc4\x8dinijo, vsebuje 90 - 100\xc2\xa0% metana, s primesmi etana, propana in drugih ogljikovodikov, du\xc5\xa1ika itd... Gostota UZP je okoli 600 krat ve\xc4\x8dja kot gostota zemeljskega plina v plinastem stanju in je 400 do 420\xc2\xa0kg/m\xc2\xb3. UZP je modrikasta, nizko viskozna, nestrupena kapljevina brez duha._NEWLINE_Kurilnost UZP je 54.8 MJ/kg oziroma 22.2 MJ/liter. Plameni\xc5\xa1\xc4\x8de je pri 540\xc2\xa0\xc2\xb0C._NEWLINE_Do nekako 4000\xc2\xa0km je transport zemeljskega plina s plinovodi pod tlakom cenej\xc5\xa1i kot ladijski prevoz UZP. Npr., \xc4\x8de trasnportiramo plin iz Rusije se za to porabi pribli\xc5\xbeno 10% energetske vrednosti plina, za uteko\xc4\x8dinjenje in ponovno uplinjanje pa okrog 20-25%. \xc4\x8ce je plinovod potrebno polo\xc5\xbeiti pod morjem, je razdalja, pri kateri se stro\xc5\xa1ki izena\xc4\x8dijo, kraj\xc5\xa1a._NEWLINE_Razlo\xc4\x8devati je potrebno UZP in UNP: uteko\xc4\x8dinjeni naftni plin.'